title: Rådets afgørelse (FUSP) 2017/345 af 27. februar 2017 om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea

text:
               28.2.2017

               DA

               Den Europæiske Unions Tidende

               L 50/59

         RÅDETS AFGØRELSE (FUSP) 2017/345
   af 27. februar 2017
   om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 27. maj 2016 vedtog Rådet afgørelse (FUSP) 2016/849 (1) om restriktive foranstaltninger over for Den Demokratiske Folkerepublik Korea (»DPRK«) til gennemførelse af bl.a. FN's Sikkerhedsråds resolution (»UNSCR«) 1718 (2006), 1874 (2009), 2087 (2013), 2094 (2013) og 2270 (2016).

               (2)

               Den 30. november 2016 vedtog FN's Sikkerhedsråd UNSCR 2321 (2016), der udtrykker den dybeste bekymring over den atomprøvesprængning, som DPRK foretog den 9. september 2016 i strid med de relevante UNSCR, fordømmer DPRK's igangværende nukleare aktiviteter og aktiviteter vedrørende ballistiske missiler, som udgør en alvorlig krænkelse af de relevante UNSCR, og fastslår, at der fortsat findes en alvorlig trussel mod den internationale fred og sikkerhed i og uden for regionen.

               (3)

               I UNSCR 2321 (2016) udtrykker FN's Sikkerhedsråd bekymring for, at personlig og indtjekket bagage tilhørende personer, der rejser ind i eller ud af DPRK, kan anvendes til transport af produkter, hvis levering, salg eller overførsel er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016) eller 2321 (2016), og præciserer, at en sådan bagage udgør »fragt« med henblik på gennemførelse af punkt 18 i UNSCR 2270 (2016), og således henviser til forpligtelsen til at inspicere fragten.

               (4)

               I UNSCR 2321 (2016) opfordrer FN's Sikkerhedsråd medlemsstaterne til at nedbringe antallet af ansatte ved DPRK's diplomatiske og konsulære repræsentationer.

               (5)

               I UNSCR 2321 (2016) udtrykker FN's Sikkerhedsråd bekymring for, at forbudte produkter kan blive transporteret til og fra DPRK ad jernbane og vej, og understreger, at forpligtelsen i punkt 18 i UNSCR 2270 (2016) til at inspicere fragt på eller i transit gennem medlemsstaternes områder omfatter fragt, der transporteres ad jernbane og vej.

               (6)

               Det konstateres i UNSCR 2321 (2016), at begrebet »transit« med henblik på gennemførelse af resolutionen selv og UNSCR 1718 (2006), 1874 (2009), 2087 (2013), 2094 (2013) og 2270 (2016) omfatter, men ikke er begrænset til, personers rejse gennem en stats internationale lufthavnsterminaler på vej til en destination i en anden stat, uanset om sådanne personer passerer gennem told eller paskontrol i lufthavnen.

               (7)

               UNSCR 2321 (2016) fastsætter en maksimal aggregeret værdi for kul, som det er tilladt at importere fra DPRK, og opretter en mekanisme til tilsyn og kontrol hermed. Som led i denne mekanisme opfordres medlemsstater, der importerer kul fra DPRK, til med jævne mellemrum at konsultere FN's websted for at sikre, at den samlede aggregerede værdi for import af kul ikke er nået.

               (8)

               UNSCR 2321 (2016) erindrer om, at DPRK's diplomatiske repræsentanter ikke må udøve noget liberalt erhverv eller anden erhvervsvirksomhed til egen fordel i modtagerstaten.

               (9)

               I UNSCR 2321 (2016) udtrykker FN's Sikkerhedsråd bekymring over, at nordkoreanske statsborgere sendes ud for at arbejde i andre stater med henblik på at tjene hård valuta, som DPRK anvender til sine nukleare og ballistiske missilprogrammer, og opfordrer staterne til at udvise årvågenhed med hensyn til denne praksis.

               (10)

               I UNSCR 2321 (2016) gentager FN's Sikkerhedsråd sin bekymring for, at store kontantbeløb kan anvendes til at omgå foranstaltninger, som Sikkerhedsrådet har pålagt, og opfordrer medlemsstaterne til at være opmærksomme på denne risiko.

               (11)

               UNSCR 2321 (2016) giver udtryk for FN's Sikkerhedsråds engagement i en fredelig, diplomatisk og politisk løsning på situationen og bekræfter dets støtte til sekspartsforhandlingerne og opfordrer til, at de genoptages.

               (12)

               UNSCR 2321 (2016) bekræfter, at DPRK's aktioner skal evalueres løbende, og at FN's Sikkerhedsråd er indstillet på om nødvendigt at skærpe, ændre, suspendere eller ophæve foranstaltningerne i lyset af DPRK's efterlevelse og er fast besluttet på at iværksætte yderligere væsentlige foranstaltninger i tilfælde af en yderligere atomprøvesprængning eller opsendelse fra DPRK's side.

               (13)

               Der er behov for yderligere handling fra Unionens side for at gennemføre visse foranstaltninger, der er fastsat i denne afgørelse.

               (14)

               Medlemsstaterne bør dele relevante oplysninger med de øvrige medlemsstater for at understøtte en effektiv gennemførelse af denne afgørelses bestemmelser i Unionen som helhed.

               (15)

               Afgørelse (FUSP) 2016/849 bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I afgørelse (FUSP) 2016/849 foretages følgende ændringer:

               1)

               I artikel 1, stk. 1, tilføjes følgende litraer:

                           »h)

                           visse andre typer produkter, materiel, udstyr, varer og teknologi, der er opført på den liste, som er nævnt i punkt 4 i UNSCR 2321 (2016)

                           i)

                           ethvert andet produkt, der er opført på den liste over konventionelle våben med dobbelt anvendelse, som sanktionskomitéen har vedtaget i henhold til punkt 7 i UNSCR 2321 (2016).«

               2)

               Artikel 4, stk. 1, affattes således:
               »1.   Indkøb fra DPRK af guld, titanmalm, vanadiummalm, sjældne jordmineraler, kobber, nikkel, sølv og zink foretaget af medlemsstaternes statsborgere eller ved anvendelse af skibe eller luftfartøjer, der fører medlemsstaternes flag, er forbudt, uanset om produktet har oprindelse i DPRK eller ej.«

               3)

               Følgende artikel indsættes:
               »Artikel 6a
               1.   Indkøb af statuer fra DPRK foretaget af medlemsstaternes statsborgere eller ved anvendelse af skibe eller luftfartøjer, der fører medlemsstaternes flag, er forbudt, uanset om produkterne har oprindelse i DPRK eller ej.
               2.   Stk. 1 finder ikke anvendelse, hvis sanktionskomitéen i det enkelte tilfælde har givet godkendelse på forhånd.
               3.   Unionen træffer de nødvendige foranstaltninger til at fastlægge, hvilke produkter der skal være omfattet af denne artikel.«

               4)

               Følgende artikel indsættes:
               »Artikel 6b
               1.   Direkte eller indirekte levering, salg eller overførsel af helikoptere og skibe til DPRK fra statsborgere i medlemsstaterne eller ved anvendelse af skibe eller luftfartøjer, der fører medlemsstaternes flag, er forbudt, uanset om produkterne har oprindelse i medlemsstaternes områder eller ej.
               2.   Stk. 1 finder ikke anvendelse, hvis sanktionskomitéen i det enkelte tilfælde har givet godkendelse på forhånd.
               3.   Unionen træffer de nødvendige foranstaltninger til at fastlægge, hvilke produkter der skal være omfattet af denne artikel.«

               5)

               Artikel 7 affattes således:
               »Artikel 7
               1.   Indkøb fra DPRK af kul, jern og jernmalm foretaget af medlemsstaternes statsborgere eller ved anvendelse af skibe eller luftfartøjer, der fører medlemsstaternes flag, er forbudt, uanset om produktet har oprindelse i DPRK eller ej. Unionen træffer de nødvendige foranstaltninger til at fastlægge, hvilke produkter der skal være omfattet af dette stykke.
               2.   Stk. 1 finder ikke anvendelse på kul, som den indkøbende medlemsstat på grundlag af troværdige oplysninger har bekræftet har oprindelse uden for DPRK og udelukkende er blevet transporteret gennem DPRK med henblik på eksport fra havnen i Rajin (Rason), forudsat at den pågældende medlemsstat på forhånd underretter sanktionskomitéen, og at sådanne transaktioner ikke er forbundet med at generere indtægter til DPRK's nukleare eller ballistiske missilprogrammer eller andre aktiviteter, der er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016) og 2321 (2016) eller ifølge denne afgørelse.
               3.   Stk. 1 finder ikke anvendelse på den samlede eksport til alle FN's medlemsstater af kul med oprindelse i DPRK, som aggregeret ikke overstiger 53 495 894 USD eller 1 000 866 ton, alt efter hvad der er lavest, mellem datoen for vedtagelse af UNSCR 2321 (2016), og den 31. december 2016, og på den samlede eksport til alle FN's medlemsstater af kul med oprindelse i DPRK, som aggregeret ikke overstiger 400 870 018 USD eller 7 500 000 ton pr. år, alt efter hvad der er lavest, fra den 1. januar 2017, forudsat at indkøbene:

                           a)

                           ikke involverer personer eller enheder, der har tilknytning til DPRK's nukleare eller ballistiske missilprogrammer eller andre aktiviteter, der er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016) og 2321 (2016), herunder udpegede personer eller enheder, personer eller enheder, der handler på deres vegne eller efter deres anvisninger, enheder, der ejes eller kontrolleres direkte eller indirekte af dem, eller personer eller enheder, der medvirker til omgåelse af sanktioner, og

                           b)

                           udelukkende er til livsnødvendige formål for nordkoreanske statsborgere og ikke er forbundet med at generere indtægter til DPRK's nukleare eller ballistiske missilprogrammer eller andre aktiviteter, der er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016) og 2321 (2016).

                     4.   En medlemsstat, der foretager indkøb af kul direkte fra DPRK, underretter sanktionskomitéen om den aggregerede mængde af et sådant indkøb for hver måned senest 30 dage efter den pågældende måneds afslutning på formularen i bilag V til UNSCR 2321 (2016). Medlemsstaten underretter også de øvrige medlemsstater og Kommissionen om de oplysninger, som er meddelt sanktionskomitéen i denne henseende.
               5.   Stk. 1 finder ikke anvendelse på transaktioner med jern og jernmalm, der udelukkende er bestemt til livsnødvendige formål og ikke er forbundet med at generere indtægter til DPRK's nukleare eller ballistiske missilprogrammer eller andre aktiviteter, der er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016) eller 2321 (2016).«

               6)

               Artikel 10 affattes således:
               »Artikel 10
               1.   Ydelse af offentlig eller privat finansiel støtte til handel med DPRK, herunder eksportkreditter, garantier eller forsikring, til statsborgere i DPRK eller til enheder, som er involveret i sådan handel, er forbudt.
               2.   Stk. 1 finder ikke anvendelse, hvis sanktionskomitéen i det enkelte tilfælde på forhånd har godkendt ydelse af finansiel støtte.«

               7)

               Artikel 14 affattes således:
               »Artikel 14
               1.   Det er forbudt på medlemsstaternes områder at åbne filialer, datterselskaber eller repræsentationskontorer for nordkoreanske banker, herunder DPRK's centralbank, dens filialer og datterselskaber, og for andre finansielle enheder som omhandlet i artikel 13, nr. 2).
               2.   Eksisterende filialer, datterselskaber og repræsentationskontorer tilhørende de enheder, der er omhandlet i stk. 1, på medlemsstaternes områder skal lukkes senest 90 dage efter vedtagelsen af UNSCR 2270 (2016).
               3.   Medmindre det på forhånd er blevet godkendt af sanktionskomitéen, er det forbudt for nordkoreanske banker, herunder DPRK's centralbank, dens filialer og datterselskaber, og for andre finansielle enheder omhandlet i artikel 13, nr. 2), at:

                           a)

                           oprette nye joint ventures med banker under medlemsstaternes jurisdiktion

                           b)

                           have ejerskabsinteresser i banker under medlemsstaternes jurisdiktion eller

                           c)

                           oprette eller opretholde korrespondentbankforbindelser med banker under medlemsstaternes jurisdiktion.

                     4.   Eksisterende joint ventures, ejerskabsinteresser og korrespondentbankforbindelser med nordkoreanske banker skal bringes til ophør senest 90 dage efter vedtagelsen af UNSCR 2270 (2016).
               5.   Det er forbudt for finansielle institutioner på medlemsstaternes områder eller under deres jurisdiktion at åbne repræsentationskontorer, datterselskaber, filialer eller bankkonti i DPRK.
               6.   Eksisterende repræsentationskontorer, datterselskaber eller bankkonti i DPRK skal lukkes senest 90 dage efter vedtagelsen af UNSCR 2321 (2016).
               7.   Stk. 6 finder ikke anvendelse, hvis sanktionskomitéen i det enkelte tilfælde fastslår, at sådanne kontorer, datterselskaber eller bankkonti er nødvendige for leveringen af humanitær bistand, diplomatiske missioners aktiviteter i DPRK i henhold til Wienerkonventionerne om diplomatiske og konsulære forbindelser, aktiviteter udført af FN eller FN's særorganisationer eller tilknyttede organisationer eller andre formål i overensstemmelse med UNSCR 1718 (2006), 1874 (2009), 2087 (2013), 2094 (2013), 2270 (2016) eller 2321(2016).«

               8)

               Artikel 16, stk. 6, affattes således:
               »6.   Medlemsstaterne træffer de nødvendige foranstaltninger til at beslaglægge og bortskaffe, såsom ved destruktion, uanvendelig- eller ubrugeliggørelse, oplagring eller overførsel til en anden stat end oprindelses- eller bestemmelsesstaterne til bortskaffelse, produkter, hvis levering, salg, overførsel eller eksport er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016) eller 2321 (2016), og som er identificeret ved inspektioner i overensstemmelse med deres forpligtelser i henhold til de gældende rådsresolutioner fra FN's Sikkerhedsråd, herunder UNSCR 1540 (2004).«

               9)

               Følgende artikel indsættes:
               »Artikel 18a
               1.   En medlemsstat, som er flagstat for et skib, der er udpeget af sanktionskomitéen, sletter skibet i skibsregistret, hvis komitéen har truffet nærmere bestemmelse herom.
               2.   En medlemsstat, som er flagstat for et skib, der er udpeget af sanktionskomitéen, sender i samråd med havnestaten skibet til en havn, som komitéen har anvist, hvis komitéen har truffet nærmere bestemmelse herom.
               3.   Medlemsstaterne forbyder et fartøj indsejling i deres havne, hvis sanktionskomitéen har truffet nærmere bestemmelse herom i udpegelsen, undtagen i tilfælde af en nødsituation, eller hvis skibet vender tilbage til oprindelseshavnen.
               4.   Medlemsstaterne lader et skib omfatte af foranstaltninger vedrørende indefrysning af aktiver, hvis sanktionskomitéen har truffet nærmere bestemmelse herom i udpegelsen.
               5.   Bilag IV indeholder en liste over de i denne artikels stk. 1-4 omhandlede skibe, der er udpeget af sanktionskomitéen i overensstemmelse med punkt 12 i UNSCR 2321 (2016).«

               10)

               I artikel 20 foretages følgende ændringer:

                           a)

                           Stk. 2 affattes således:
                           »2.   Stk. 1 finder ikke anvendelse, hvis sanktionskomitéen giver godkendelse på forhånd i det enkelte tilfælde.«

                           b)

                           Stk. 3 udgår.

               11)

               Følgende artikel indsættes:
               »Artikel 20a
               Indkøb af skibs- eller luftfartøjstjenester fra DPRK er forbudt.«

               12)

               Artikel 21 affattes således:
               »Artikel 21
               Medlemsstaterne sletter ethvert skib, der ejes, kontrolleres eller drives af DPRK, fra deres registre, og de registrerer ikke noget sådant skib, som er blevet slettet af en anden stat i henhold til punkt 24 i UNSCR 2321 (2016).«

               13)

               Artikel 22 affattes således:
               »Artikel 22
               1.   Det er forbudt at registrere skibe i DPRK, at indhente tilladelse for et skib til at sejle under nordkoreansk flag, at eje, lease, drive det eller levere nogen skibsklassificering eller -certificering eller tilhørende tjenester eller at forsikre skibe, der sejler under nordkoreansk flag.
               2.   Stk. 1 finder ikke anvendelse, hvis sanktionskomitéen i det enkelte tilfælde har givet godkendelse på forhånd.
               3.   Levering af forsikrings- eller genforsikringstjenester til skibe, der ejes, kontrolleres eller drives, herunder ved hjælp af ulovlige midler, af DPRK, er forbudt for medlemsstaternes statsborgere eller fra medlemsstaternes områder.
               4.   Stk. 3 finder ikke anvendelse, hvis sanktionskomitéen i det enkelte tilfælde fastslår, at skibet er involveret i aktiviteter udelukkende til livsnødvendige formål, som ikke vil blive brugt af nordkoreanske personer eller enheder til at generere indtægter, eller udelukkende til humanitære formål.«

               14)

               I artikel 23 tilføjes følgende stykke:
               »12.   Medlemsstaterne træffer de nødvendige foranstaltninger til at begrænse indrejse i eller transit gennem deres områder for medlemmer af DPRK's regering, den nævnte regerings tjenestemænd og medlemmer af DPRK's væbnede styrker, hvis sådanne medlemmer eller tjenestemænd har tilknytning til DPRK's nukleare eller ballistiske missilprogrammer eller andre aktiviteter, der er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016) og 2321 (2016).«

               15)

               Følgende artikel indsættes:
               »Artikel 24a
               1.   Hvis en medlemsstat fastslår, at en person arbejder på vegne af eller efter anvisning fra en nordkoreansk bank eller finansiel institution, udviser medlemsstaten personen fra sit område med henblik på tilbagesendelse til det land, hvor vedkommende er statsborger, i overensstemmelse med gældende ret.
               2.   Stk. 1 finder ikke anvendelse, hvis personens tilstedeværelse er nødvendig for gennemførelsen af en retslig procedure eller udelukkende til lægelige, sikkerhedsmæssige eller andre humanitære formål, eller sanktionskomitéen i det enkelte tilfælde har fastslået, at udvisningen af personen ville være i strid med målene i UNSCR 1718 (2006), 1874 (2009), 2087 (2013), 2094 (2013), 2270 (2016) og 2321 (2016).«

               16)

               Artikel 30 affattes således:
               »Artikel 30
               1.   Medlemsstaterne træffer de nødvendige foranstaltninger til at udvise årvågenhed og forhindre specialiseret undervisning eller uddannelse af nordkoreanske statsborgere på deres område eller foretaget af deres statsborgere inden for fagområder, der ville bidrage til DPRK's spredningsfølsomme nukleare aktiviteter og udvikling af fremføringsmidler til atomvåben, herunder undervisning eller uddannelse i avanceret fysik, avanceret computersimulering og lignende computervidenskab, geospatial navigation, nuklear teknik, rumfartsteknik, luftfartsteknik og beslægtede discipliner, avanceret materialevidenskab, avanceret kemoteknik, avanceret maskinteknik, avanceret elektroteknik og avanceret produktionsteknik.
               2.   Medlemsstaterne suspenderer videnskabeligt og teknisk samarbejde, der involverer personer eller grupper, som officielt er sponsoreret af eller repræsenterer DPRK, bortset fra lægevidenskabelig udveksling, medmindre:

                           a)

                           sanktionskomitéen i tilfælde af videnskabeligt eller teknisk samarbejde inden for nuklear forskning og teknologi, rumfarts- og luftfartsteknik og -teknologi eller avancerede industriproduktionsteknikker og -metoder i det enkelte tilfælde har fastslået, at en bestemt aktivitet ikke vil bidrage til DPRK's spredningsfølsomme nukleare aktiviteter eller ballistiske missilrelaterede programmer, eller

                           b)

                           den medlemsstat, der deltager i videnskabeligt eller teknisk samarbejde, i tilfælde af alt andet videnskabeligt eller teknisk samarbejde fastslår, at den konkrete aktivitet ikke vil bidrage til DPRK's spredningsfølsomme nukleare aktiviteter eller ballistiske missilrelaterede programmer, og på forhånd underretter sanktionskomitéen om en sådan konstatering.«

               17)

               Følgende artikel indsættes:
               »Artikel 31a
               Det er forbudt for DPRK's diplomatiske og konsulære repræsentationer og deres medlemmer fra DPRK at eje eller kontrollere bankkonti i Unionen, bortset fra én konto i den eller de medlemsstater, som er vært for repræsentationen, eller hvortil dens medlemmer er akkrediteret.«

               18)

               Følgende artikel indsættes:
               »Artikel 31b
               1.   Det er forbudt for at udleje fast ejendom til eller på anden måde stille fast ejendom til rådighed for DPRK eller at lade DPRK anvende eller have nytte af fast ejendom til andre formål end diplomatiske eller konsulære aktiviteter.
               2.   Det er desuden forbudt at leje fast ejendom af DPRK, som er beliggende uden for DPRK.«

               19)

               Artikel 33, stk. 1, affattes således:
               »1.   Rådet gennemfører ændringer til bilag I og IV på grundlag af Sikkerhedsrådets eller sanktionskomitéens konstateringer.«

               20)

               Følgende artikel indsættes:
               »Artikel 36a
               Uanset de foranstaltninger, der er indført ved UNSCR 1718 (2006), 1874 (2009), 2087 (2013), 2094 (2013), 2270 (2016) og 2321(2016), og forudsat at sanktionskomitéen har bestemt, at en undtagelse er nødvendig for at lette internationale og ikkestatslige organisationers bistands- og nødhjælpsarbejde i DPRK af hensyn til DPRK's civilbefolkning, giver en medlemsstats kompetente myndighed den fornødne tilladelse.«

               21)

               Bilag IV som angivet i bilaget til denne afgørelse tilføjes.

         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 27. februar 2017.

            På Rådets vegne

         K. MIZZI

            Formand

      (1)  Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (EUT L 141 af 28.5.2016, s. 79).

      BILAG

            »BILAG IV
            Liste over skibe omhandlet i artikel 18a«.


Avis juridique important

|

32004D0055

2004/55/EF: Europa-Parlamentet og Rådets afgørelse af 22. december 2003 om udnævnelse af den uafhængige kontrolmyndighed, der skal oprettes i medfør af EF-traktatens artikel 286 (europæisk tilsynsførende for databeskyttelse)

EU-Tidende nr. L 012 af 17/01/2004 s. 0047 - 0047

Europa-Parlamentet og Rådets afgørelseaf 22. december 2003om udnævnelse af den uafhængige kontrolmyndighed, der skal oprettes i medfør af EF-traktatens artikel 286(europæisk tilsynsførende for databeskyttelse)(2004/55/EF)EUROPA-PARLAMENTET OG RÅDET FOR DEN EUROPÆISKE UNION HARunder henvisning til traktaten om oprettelse af Det Europæiske Fællesskab, særlig artikel 286,under henvisning til Europa-Parlamentets og Rådets forordning (EF) nr. 45/2001 af 18. december 2000 om fællesskabsinstitutionernes og -organernes beskyttelse af fysiske personer i forbindelse med behandling af personoplysninger og om fri udveksling af sådanne oplysninger(1), særlig artikel 42,under henvisning til den liste over ansøgere, som Kommissionen den 22. april 2003 i overensstemmelse med artikel 42, stk. 1, i forordning (EF) nr. 45/2001 har udarbejdet på grundlag af et offentligt stillingsopslag med henblik på udnævnelse af den europæiske tilsynsførende for databeskyttelse og den assisterende tilsynsførende, ogud fra følgende betragtning:ifølge artikel 42 i forordning (EF) nr. 45/2001 udnævner Europa-Parlamentet og Rådet efter fælles aftale den europæiske tilsynsførende for databeskyttelse og den assisterende tilsynsførende for en periode på fem år -TRUFFET FØLGENDE AFGØRELSE:Artikel 1Med virkning fra datoen for offentliggørelsen af denne afgørelse udnævnes, for en periode på fem år:- Peter Johan HUSTINX til europæisk tilsynsførende for databeskyttelse, og- Joaquin BAYO DELGADO til assisterende tilsynsførende.Artikel 2Denne afgørelse offentliggøres i Den Europæiske Unions Tidende.Udfærdiget i Bruxelles, den 22. december 2003.På Europa-Parlamentets vegneP. CoxFormandPå Rådets vegneA. MatteoliFormand(1) EFT L 8 af 12.1.2001, s. 1.


Avis juridique important

|

31984D0649

84/649/EØF: Kommissionens beslutning af 21. december 1984 om godtagelse af pristilsagn i forbindelse med antidumpingproceduren vedrørende importen af oxalsyre med oprindelse i Brasilien og om afslutning af denne procedure for den pågældende eksportørs vedkommende

EF-Tidende nr. L 340 af 28/12/1984 s. 0080 - 0081

*****  KOMMISSIONENS  BESLUTNING  af 21. december 1984  om godtagelse af pristilsagn i forbindelse med antidumpingproceduren vedroerende importen af oxalsyre med oprindelse i Brasilien og om afslutning af denne procedure for den paagaeldende eksportoers vedkommende  (84/649/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab,  under henvisning til Raadets forordning (EOEF) nr. 2176/84 af 23. juli 1984 om beskyttelse mod dumpingimport eller subsidieret import fra lande, der ikke er medlemmer af Det europaeiske oekonomiske Faellesskab (1), saerlig artikel 10  efter konsultation i det raadgivende udvalg, der er nedsat i henhold til naevnte forordning, og  ud fra foelgende betragtninger:  A. Midlertidige foranstaltninger  (1) Kommissionen indfoerte ved forordning (EOEF) nr. 2553/84 (2) en midlertidig antidumpingtold paa importen af oxalsyre med oprindelse i Brasilien. Ved samme forordning godtog Kommissionen et tilsagn fra eksportoeren i Den tyske demokratiske Republik, og proceduren vedroerende Spanien blev samtidig afsluttet.  B. Efterfoelgende procedure  (2) Efter indfoerelsen af den midlertidige antidumpingtold fremlagde kun en brasiliansk eksportoer skriftlig redegoerelse for sine synspunkter vedroerende tolden.  Eksportoeren anmodede ligeledes om at blive underrettet om visse kendsgerninger og betragtninger, paa grundlag af hvilke Kommissionen paataenkte at anbefale endelige foranstaltninger, og denne anmodning blev imoedekommet.  C. Dumping  (3) Der er ikke modtaget nye oplysninger om dumpingimporten siden indfoerelsen af den midlertidige told, og Kommissionen anser derfor resultaterne af dumpingundersoegelsen som omhandlet i forordning (EOEF) nr. 2553/84 for at vaere endelige.  D. Skade  (4) Skoent denne brasilianske eksportoer haevdede, at der ikke var blevet paafoert den paagaeldende erhvervsgren i Faellesskabet skade som foelge af dumpingimporten, er der ikke modtaget nye oplysninger om skadelige virkninger for den paagaeldende erhvervsgren.  Kommissionen har derfor bekraeftet de konklusioner vedroerende skade, som den naaede frem til i forordning (EOEF) nr. 2553/84.  (5) Efter Kommissionens opfattetelse fremgaar det derfor af den endelige konstatering af de faktiske forhold, at dumpingimporten af oxalsyre med oprindelse i Brasilien saerskilt betragtet maa anses for at have forvoldt vaesentlig skade.  E. Faellesskabets interesser  (6) Der er ikke modtaget nye oplysninger med hensyn til Faellesskabets interesser efter indfoerelsen af den midlertidige told, og Kommissionens konklusioner med hensyn til Faellesskabets interesser i forordning (EOEF) nr. 2553/84 forbliver derfor uaendrede.  Det er under disse omstaendigheder af hensyn til beskyttelsen af Faellesskabets interesser paakraevet at indfoere en endelig antidumpingtold paa importen af oxalsyre med oprindelse i Brasilien.  F. Tilsagn  (7) Den paagaeldende eksportoer er blevet underrettet om de vigtigste resultater af den foreloebige undersoegelse og har fremsat bemaerkninger hertil. Eksportoeren afgav derefter et tilsagn vedroerende sin eksport af oxalsyre til Faellesskabet.  Naevnte tilsagn indebaerer, at eksportprisen til Faellesskabet haeves til det niveau, som Kommissionen under hensyntagen dels til den salgspris, der er noedvendig for at give faellesskabsproducenterne en tilstraekkelig fortjeneste, dels til faellesskabsimportoerernes indkoebspris, omkostninger og fortjenstmargen, samt priserne paa samme vare, som ikke indfoeres i Faellesskabet til dumpingpriser, anser for at vaere noedvendig for at hindre, at der  forvoldes skade. Denne forhoejelse overstiger i intet tilfaelde de dumpingmargener, der konstateredes i forbindelse med undesoegelsen.  (8) Under disse omstaendigheder finder Kommissionen, at det afgivne tilsagn kan godtages, og proceduren afsluttes, for saa vidt angaar den paagaeldende eksportoer, uden at der indfoeres endelig antidumpingtold.  Der blev ikke gjort indsigelse mod denne afgoerelse i Det raadgivende Udvalg -  VEDTAGET FOELGENDE BESLUTNING:  Artikel 1  Kommissinen godtager det tilsagn, der er afgivet af Indústrias Químicas e Explosivos SA, Lorena, Brasilien i forbindelse med antidumpingproceduren vedroerende importen af oxalsyre henhoerende under pos. ex 29.15 A 1 i den faelles toldtarif, svarende til NIMEXE-nummer ex 29.15-11, med oprindelse i Brasilien.  Artikel 2  Den i artikel 1 omhandlede antidumpingprocedure afsluttes for saa vidt angaar Indústrias Químicas Explosivos SA.  Udfaerdiget i Bruxelles, den 21. december 1984.  Paa Kommissionens vegne  Wilhelm HAFERKAMP  Naestformand  (1) EFT nr. L 201 af 30. 7. 1984, s. 1.  (2) EFT nr. L 239 af 7. 9. 1984, s. 8.


title: 2013/180/EU: Rådets afgørelse af 22. april 2013 om udpegelse af medlemmerne af det udvalg, som er nedsat i henhold til artikel 3, stk. 3, i bilag I til protokollen vedrørende statutten for Den Europæiske Unions Domstol

text:
                  23.4.2013

                  DA

                  Den Europæiske Unions Tidende

                  L 111/48

         RÅDETS AFGØRELSE
         af 22. april 2013
         om udpegelse af medlemmerne af det udvalg, som er nedsat i henhold til artikel 3, stk. 3, i bilag I til protokollen vedrørende statutten for Den Europæiske Unions Domstol
         (2013/180/EU)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til traktaten om oprettelse af Det Europæiske Atomenergifællesskab, særlig artikel 106a, første afsnit,
         under henvisning til protokollen vedrørende statutten for Den Europæiske Unions Domstol, særlig bilag I, artikel 3, stk. 3,
         under henvisning til Rådets afgørelse 2005/49/EF, Euratom af 18. januar 2005 om forretningsordenen for det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen (1), særlig punkt 3 i bilaget til nævnte afgørelse,
         under henvisning til indstilling fra Domstolens præsident af 13. december 2012, og
         ud fra følgende betragtninger:

                     (1)

                     I henhold til artikel 3, stk. 3, i bilag I til protokollen vedrørende statutten for Den Europæiske Unions Domstol nedsættes et udvalg bestående af syv medlemmer, der er valgt blandt tidligere medlemmer af Domstolen og Retten og jurister med anerkendte faglige kvalifikationer. I medfør af dette stykke træffer Rådet efter indstilling fra Domstolens præsident afgørelse om udpegelsen af medlemmerne af dette udvalg.

                     (2)

                     I henhold til punkt 3 i bilaget til Rådets afgørelse 2005/49/EF, Euratom af 18. januar 2005 om forretningsordenen for det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen udpeger Rådet formanden for udvalget.

                     (3)

                     Disse bestemmelser bør gennemføres —

               VEDTAGET DENNE AFGØRELSE:

            Artikel 1
            Følgende udpeges til medlemmer af det udvalg, som er nedsat i henhold til artikel 3, stk. 3, i bilag I til protokollen vedrørende statutten for Den Europæiske Unions Domstol, for en periode af fire år fra den 10. november 2012:

                        Pernilla LINDH, formand

                        Pranas KŪRIS

                        Ján MAZÁK

                        Jörg PIRRUNG

                        Mihalis VILARAS

                        Roel BEKKER

                        Elena Simina TĂNĂSESCU.

            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.

            Udfærdiget i Luxembourg, den 22. april 2013.

                  På Rådets vegne

               E. GILMORE

                  Formand

            (1)  EUT L 21 af 25.1.2005, s. 13.


title: 2009/488/EF,Euratom: Kommissionens afgørelse af 11. juni 2009 om undertegnelse af et aftalememorandum mellem Europa-Kommissionen og Den Europæiske Organisation for Højenergifysik (CERN) (EØS-relevant tekst)

text:
               24.6.2009

               DA

               Den Europæiske Unions Tidende

               L 161/13

         KOMMISSIONENS AFGØRELSE
   af 11. juni 2009
   om undertegnelse af et aftalememorandum mellem Europa-Kommissionen og Den Europæiske Organisation for Højenergifysik (CERN)
   (EØS-relevant tekst)
   (2009/488/EF, Euratom)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab og traktaten om oprettelse af Det Europæiske Atomenergifællesskab, og
   ud fra følgende betragtninger:

               (1)

               Det Europæiske Fællesskab og Den Europæiske Organisation for Højenergifysik (CERN) underskrev den 10. oktober 1994 et administrativt arrangement.

               (2)

               Det er fremgået af forklarende diskussioner, at på baggrund af de seneste udviklinger i det europæiske forskningsrum (EFR) er det hensigtsmæssigt, at Kommissionen styrker og forbedrer samarbejdet med CERN.

               (3)

               Som følge heraf er der udarbejdet et nyt arrangement i form af et aftalememorandum, der omfatter spørgsmål som styrket samarbejde gennem fælles aktiviteter med henblik på at konsolidere og videreudvikle det europæiske forskningsrum og på at gennemføre og følge op på den europæiske strategi for partikelfysik samt med henblik på at afholde høringer og udveksle oplysninger omkring emner af fælles interesse, særlig vedrørende konsolidering og videreudvikling af det europæiske forskningsrum og den europæiske strategi for partikelfysik, herunder for sidstnævntes vedkommende vedrørende relaterede kontakter med tredjelande, der er medlemmer af CERN.

               (4)

               Kommissionen har fået en fast ret til at deltage i CERN-Rådets møder om den europæiske strategi og til at udtale sig på disse møder, og den observatørstatus, som CERN-Rådet tildelte De Europæiske Fællesskaber i 1985, er opretholdt (1).

               (5)

               Der er ingen finansielle virkninger eller retlige forpligtelser forbundet med dette aftalememorandum —

         TRUFFET FØLGENDE AFGØRELSE:
   Artikel 1
   Aftalememorandummet i bilaget mellem Europa-Kommissionen og Den Europæiske Organisation for Højenergifysik (CERN) godkendes. Det erstatter det administrative arrangement af 10. oktober 1994.
   Artikel 2
   Kommissæren for videnskab og forskning, Janez Potočnik, undertegner på Kommissionens vegne aftalememorandummet mellem Europa-Kommissionen og Den Europæiske Organisation for Højenergifysik.

      Udfærdiget i Bruxelles, den 11. juni 2009.

            På Kommissionens vegne

         Janez POTOČNIK

            Medlem af Kommissionen

      (1)  Afgørelse i CERN-Rådet den 27./28. juni 1985.
   BILAG

      AFTALEMEMORANDUM
      mellem Europa-Kommissionen og Den Europæiske Organisation for Højenergifysik
      Europa-Kommissionen, i det følgende benævnt »Kommissionen«, og Den Europæiske Organisation for Højenergifysik, en mellemstatslig organisation med sæde i Genève i Schweiz, i det følgende benævnt »CERN« (i det følgende benævnes begge disse »parterne«),
      SOM TAGER FØLGENDE I BETRAGTNING

                  —

                  traktaten om oprettelse af Det Europæiske Fællesskab og traktaten om oprettelse af Det Europæiske Atomenergifællesskab, der fremmer samarbejde med tredjelande og internationale organisationer inden for forskning, teknologisk udvikling og demonstrationsprojekter,

                  —

                  konventionen om oprettelse af Den Europæiske Organisation for Højenergifysik, dateret den 1. juli 1953 og revideret den 18. januar 1971, i det følgende benævnt »konventionen«, og særlig denne konventions artikel II, der fastsætter, at samarbejdet mellem de europæiske stater, herunder samarbejde på internationalt plan, inden for forskning i partikelfysik — den gren af fysikken, der omhandler stoffernes grundlæggende byggesten og de kræfter, der påvirker disse — varetages af CERN,

                  —

                  Det Europæiske Fællesskabs rammeprogram for forskning, teknologisk udvikling og demonstration,

                  —

                  grønbogen fra 2007 om nye perspektiver for det europæiske forskningsrum (EFR) (1), der opfordrer til større samarbejde og styrket partnerskab med mellemstatslige forskningsorganisationer som CERN (2), særlig vedrørende forskningsprogrammer, forskernes uddannelse og mobilitet, forskningsinfrastrukturer, intellektuel ejendomsret og internationalt samarbejde,

                  —

                  den europæiske strategi for partikelfysik, der blev vedtaget enstemmigt den 14. juli 2006,

                              —

                              ifølge hvilken CERN-Rådet (3) definerer, ajourfører og følger op på den europæiske forskningsstrategi både vedrørende acceleratorbaseret partikelfysik og ikke-acceleratorbaseret partikelfysik, og som omfatter CERN-medlemslandenes deltagelse i diskussioner med andre lande og regioner i verden bl.a. vedrørende forskningsinfrastrukturer til partikelfysik

                              —

                              der anerkender behovet for styrkede relationer mellem CERN og Den Europæiske Union i spørgsmål vedrørende førnævnte strategi

                  —

                  de nye organisatoriske strukturer, der blev godkendt af CERN-Rådet i september 2007 og marts 2008 med henblik på fastlæggelse, ajourføring og opfølgning af den europæiske strategi (CERN/2732/rev og CERN/2779), og som omfatter CERN-Rådets specifikke møder om den europæiske strategi,

            SOM ERKENDER
      parternes gensidige ansvar på førnævnte område, der styrker parterne gensidigt,
      HAR TRUFFET FØLGENDE AFGØRELSE:

                  1.

                  Parterne agter under behørig hensyntagen til deres respektive beføjelser at samarbejde om at konsolidere og videreudvikle det europæiske forskningsrum, særlig vedrørende forskningsprogrammer, forskernes uddannelse og mobilitet, forskningsinfrastrukturer, forvaltning af den intellektuelle ejendomsret og internationalt samarbejde. Med henblik herpå kan de foranstalte fælles aktiviteter.

                  2.

                  Parterne agter under behørig hensyntagen til deres respektive beføjelser at samarbejde om følge op på og gennemføre den europæiske strategi for partikelfysik. Med henblik herpå kan de foranstalte fælles aktiviteter.

                  3.

                  Parterne vil under behørig hensyntagen til deres respektive beføjelser, institutionelle opbygning og operationelle rammer efter behov informere og høre hinanden om spørgsmål, der er af fælles interesse, særlig i relation til konsolidering og videreudvikling af det europæiske forskningsrum og den europæiske strategi for partikelfysik, herunder for sidstnævntes vedkommende vedrørende relaterede kontakter med tredjelande, der er medlemmer af CERN.

                  4.

                  CERN-Rådet tildeler i henhold til sine egne procedurer Kommissionen fast ret til at deltage i og udtale sig på CERN-Rådets europæiske strategimøder.

                  5.

                  Den observatørstatus, som CERN-Rådet tildelte De Europæiske Fællesskaber i 1985, opretholdes (4).

                  6.

                  Kommissionen tildeler i henhold til sine egne procedurer CERN ret til at foreslå kandidater til medlemskab af relevante ekspert- og rådgivningsorganer. Disse eksperter udpeges af Kommissionen efter dens egne regler og procedurer.

                  7.

                  Parterne opretter kontaktpunkter og kommunikationsmekanismer med henblik på at opfylde de mål, der er fastsat i dette aftalememorandum.

                  8.

                  Parterne mødes årligt for at vurdere de opnåede fremskridt og eventuelt diskutere yderligere skridt, der kan tages for at styrke det fælles samarbejde, herunder fælles aktiviteter, eller undersøge mulighederne for synergier.

                  9.

                  Parterne bestræber sig på at nå til enighed om spørgsmål vedrørende fortolkningen og gennemførelsen af dette aftalememorandum.

                  10.

                  Dette aftalememorandum erstatter det administrative arrangement af 10. oktober 1994.

         Udfærdiget i to eksemplarer i Bruxelles, den 17. juni 2009.

               For CERN

            Torsten ÅKESSON

               Formand for CERN-Rådet

            Rolf-Dieter HEUER

               Generaldirektør for CERN

               For Europa-Kommissionen

            Janez POTOČNIK

               Medlem af Kommissionen

      (1)  »Grønbogen om det europæiske forskningsrum« henviser til Kommissionens grønbog: »Grønbog — Nye perspektiver på det europæiske forskningsrum«, der blev vedtaget den 4. april 2007 (KOM(2007) 161 endelig).

      (2)  Den 10. oktober 1994 blev der underskrevet en administrativ aftale mellem Kommissionen og CERN.

      (3)  CERN-Rådet er CERN's besluttende organ, som fastlægger organisationens politik inden for videnskabelige, tekniske og administrative anliggender (konventionens artikel V).

      (4)  Ved afgørelse af 27./28. juni 1985 tildelte CERN-Rådet De Europæiske Fællesskaber status som observatør i CERN-Rådet.


Avis juridique important

|

32000D0468

2000/468/EF: Europa-Parlamentets afgørelse af 13. april 2000 om decharge til Kommissionen for gennemførelsen af Det Europæiske Kul- og Stålfællesskabs (EKSF) budget for regnskabsåret 1998

EF-Tidende nr. 040 af 07/02/2001 s. 0392 - 0393

Europa-Parlamentets afgørelseaf 13. april 2000om decharge til Kommissionen for gennemførelsen af Det Europæiske Kul- og Stålfællesskabs (EKSF) budget for regnskabsåret 1998(2000/468/EF)EUROPA-PARLAMENTET,der henviser til Revisionsrettens beretning om EKSF's årsregnskab pr. 31. december 1998(1),der henviser til Revisionsrettens årsberetning vedrørende EKSF for regnskabsåret 1998 (inklusive revisionserklæringen vedrørende EKSF), med Kommissionens svar (C5-0153/2000)(2)der henviser til Revisionsrettens særberetning nr. 3/99 om Kommissionens forvaltning og kontrol af rentegodtgørelser, med Kommissionens svar(3)der henviser til EKSF-traktaten, særlig artikel 78 g,der henviser til forretningsordenens artikel 93 og bilag V,der henviser til betænkning fra Budgetkontroludvalget (A5-0092/2000),1) foreslår, at der meddeles Kommissionen decharge for gennemførelsen af EKSF's budget for regnskabsåret 1998, men forlanger, at der inden den 15. august 2000 forelægges følgende rapporter:a) en rapport fra OLAF om opfølgningen af de påstande om svig, som Kommissionen modtog meddelelse om i november 1998, og som fremsendtes til det italienske Guardia di Finanza i oktober 1999b) en evalueringsrapport fra Kommissionen om bygninger, der er erhvervet for EKSF-midler, herunder kriterier for og nærmere oplysninger om, hvorfor og hvorledes bygningerne er erhvervet og afhændetc) en evalueringsrapport fra Kommissionen om lån ydet af EKSF-midler til tjenestemænd, herunder kriterier for og nærmere oplysninger om, hvem der traf afgørelse om tildeling af disse lån samt modtagernes stillingskategori og nationalitet.2) pålægger sin formand at sende denne afgørelse og beslutningen med bemærkningerne til Rådet, Kommissionen, Revisionsretten, Det Rådgivende Udvalg for EKSF og de øvrige institutioner samt at sørge for, at de offentliggøres i De Europæiske Fællesskabers Tidende (L-udgaven).Julian PriestleyGeneralsekretærNicole FontaineFormand(1) EFT C 240 af 25.8.1999, s. 24.(2) EFT C 338 af 25.11.1999.(3) EFT C 217 af 29.7.1999.


title: 2010/464/FUSP: Rådets afgørelse 2010/464/FUSP af 6. august 2010 om undertegnelse og indgåelse af aftalen mellem Den Europæiske Union og Republikken Uganda om status for den EU-ledede mission i Uganda

text:
               24.8.2010

               DA

               Den Europæiske Unions Tidende

               L 221/1

         RÅDETS AFGØRELSE 2010/464/FUSP
   af 6. august 2010
   om undertegnelse og indgåelse af aftalen mellem Den Europæiske Union og Republikken Uganda om status for den EU-ledede mission i Uganda
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union (i det følgende benævnt »TEU«), særlig artikel 37, og traktaten om Den Europæiske Unions funktionsmåde (i det følgende benævnt »TEUF«), særlig artikel 218, stk. 5, og artikel 218, stk. 6, første afsnit,
   under henvisning til forslag fra Unionens højtstående repræsentant for udenrigsanliggender og sikkerhedspolitik (i det følgende benævnt »HR«), og
   ud fra følgende betragtninger:

               (1)

               Den 15. februar 2010 vedtog Rådet afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker (1) (EUTM Somalia).

               (2)

               I henhold til artikel 9 i nævnte afgørelse kan status for EU-ledede enheder og personel, herunder privilegier, immuniteter og yderligere garantier, der er nødvendige for gennemførelsen og den uhindrede afvikling af missionen, fastlægges i en aftale, der indgås i overensstemmelse med artikel 37 i TEU og efter proceduren i artikel 218, stk. 3, i TEUF.

               (3)

               I forlængelse af Rådets bemyndigelse af 11. marts 2010 har HR, bistået af Generalsekretariatet for Rådet, forhandlet en aftale mellem Den Europæiske Union og Republikken Uganda om status for den EU-ledede mission i Uganda (i det følgende benævnt »aftalen«).

               (4)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Republikken Uganda om status for den EU-ledede mission i Uganda godkendes herved på Unionen vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Unionen.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 6. august 2010.

            På Rådets vegne

         S. VANACKERE

            Formand

      (1)  EUT L 44 af 19.2.2010, s. 16.
    ---documentbreak---

               24.8.2010

               DA

               Den Europæiske Unions Tidende

               L 221/2

         OVERSÆTTELSE
   AFTALE
   mellem den Europæiske Union og Republikken Uganda om status for den EU-ledede mission i Uganda
   DEN EUROPÆISKE UNION,
   i det følgende benævnt »EU« eller »Unionen«,
   på den ene side, og
   REPUBLIKKEN UGANDA,
   i det følgende benævnt »værtsstaten«,
   på den anden side,
   i det følgende samlet benævnt »parterne«, ER —
   UNDER HENSYN TIL FØLGENDE:
   I resolution 1897 (2009) vedrørende situationen i Somalia, der blev vedtaget den 30. november 2009, mindede FN's Sikkerhedsråd om sine tidligere resolutioner til støtte for Somalia og bekræftede, at det respekterer Somalias suverænitet, territoriale integritet, politiske uafhængighed og enhed.
   FN's Sikkerhedsråd fremhævede desuden, at Somalias sikkerhed på lang sigt er betinget af, at den føderale overgangsregering sikrer reel udvikling af den nationale sikkerhedsstyrke og Somalias politistyrke inden for rammerne af Djiboutiaftalen og i overensstemmelse med den nationale sikkerhedsstrategi.
   Ved skrivelse af 5. januar 2010 hilste værtsstatens forsvarsminister det velkommen, at Unionen påtænker at gennemføre en mission til støtte for den somaliske sikkerhedssektor, og anmodede Unionen om at deltage i uddannelsen af somaliske sikkerhedsstyrker i værtsstaten i en periode på mindst et år.
   Den 15. februar 2010 vedtog Rådet afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker (1).
   Denne mission er en mission uden udøvende beføjelser, der ikke medfører ret til at træffe tvangsforanstaltninger uafhængigt af værtsstatens samtykke.
   Denne aftale påvirker ikke de rettigheder og forpligtelser, som parterne har i henhold til internationale aftaler og andre instrumenter om oprettelse af internationale domstole, herunder statutten for Den Internationale Straffedomstol —
   BLEVET ENIGE OM FØLGENDE:
   Artikel 1
   Anvendelsesområde og definitioner
   1.   Denne aftale finder anvendelse på den EU-ledede mission i Uganda (i det følgende benævnt »EUTM Somalia«) og dens personel.
   2.   Denne aftale finder kun anvendelse på værtsstatens område.
   3.   I denne aftale forstås ved:
   a)   »EUTM Somalia«: EU-missionens hovedkvarter og de nationale kontingenter, der bidrager til missionen, samt disses udstyr og transportmidler
   b)   »missionen«: forberedelse, etablering og gennemførelse af samt støtte til EUTM Somalia
   c)   »den øverstbefalende for EU-missionen«: den øverstbefalende i området
   d)   »EU-missionens hovedkvarter«: det militære hovedkvarter og dele heraf, uanset disses placering, som er under kommando af EU-militærofficerer, der har ansvaret for den militære kommando eller ledelse af missionen
   e)   »nationale kontingenter«: enheder og elementer, som tilhører EU-medlemsstaterne og andre stater, der deltager i missionen
   f)   »EUTM Somalia-personel«: civilt og militært personel, som er udstationeret ved EUTM Somalia, samt personale, der er deployeret til forberedelse af missionen, og personale på tjenesterejse for en udsenderstat eller en EU-institution som led i missionen, og som, medmindre andet er bestemt i aftalen, befinder sig på værtsstatens område, dog ikke lokalt ansat personale og personale ansat af internationale kommercielle entreprenører
   g)   »lokalt ansat personale«: personale, der er statsborgere i eller har fast bopæl i værtsstaten
   h)   »faciliteter«: alle bygninger, kvarterer og områder, der er nødvendige for EUTM Somalia og EUTM Somalia-personel
   i)   »udsenderstat«: en stat, der stiller et nationalt kontingent til rådighed for EUTM Somalia, herunder EU-medlemsstaterne og tredjelande, der deltager i missionen
   j)   »værtsstat«: Republikken Uganda
   k)   »officiel korrespondance«: al korrespondance vedrørende missionen og dens funktioner.
   Artikel 2
   Almindelige bestemmelser
   1.   EUTM Somalia og EUTM Somalia-personel skal overholde værtsstatens love og administrative bestemmelser og afstå fra enhver handling eller aktivitet, der er uforenelig med missionens mål.
   2.   EUTM Somalia underretter regelmæssigt værtsstatens regering om størrelsen af det EUTM Somalia-personel, der er stationeret på værtsstatens område.
   Artikel 3
   Identifikation
   1.   EUTM Somalia-personel bærer altid deres pas eller deres militære identitetskort på sig.
   2.   EUTM Somalia-køretøjer, -fly og andre -transportmidler skal være forsynet med EUTM Somalia-kendingsmærker og/eller nummerplader, som meddeles værtsstatens relevante myndigheder.
   3.   EUTM Somalia har ret til at føre Den Europæiske Unions flag samt anvende mærker, som f.eks. militære emblemer, navne og officielle symboler, på sine faciliteter, køretøjer og andre transportmidler. Der skal på EUTM Somalia-personellets uniformer bæres et særligt EUTM Somalia-emblem. Nationale flag eller emblemer for de nationale kontingenter, som udgør missionen, kan anvendes på EUTM Somalia-faciliteter, køretøjer og andre transportmidler samt på uniformer efter afgørelse truffet af den øverstbefalende for EU-missionen.
   Artikel 4
   Grænsepassage og bevægelser på værtsstatens område
   1.   EUTM Somalia-personel kan kun indrejse på værtsstatens område på grundlag af de i artikel 3, stk. 1, omhandlede dokumenter eller, ved første indrejse, en individuel eller kollektiv marchordre udstedt af EUTM Somalia. De er undtaget fra visumregler, og værtsstaten letter for EUTM Somalia-personel kravene i forbindelse med indrejse- og toldkontrol ved indrejse i, udrejse fra eller ophold på værtsstatens område.
   2.   EUTM Somalia-personel er undtaget fra værtsstatens regler for registrering af og kontrol med udlændinge, men anses ikke for at opnå nogen ret til varigt ophold eller bopæl på værtsstatens område.
   3.   Værtsstaten får til orientering udleveret en generel liste over EUTM Somalia-udstyr, der føres ind i dens område. Dette udstyr skal være forsynet med EUTM Somalia-kendingsmærker. Denne procedure er tilstrækkelig til at opfylde alle told- og kontrolkrav.
   4.   EUTM Somalia-personel kan føre motorkøretøjer og flyve fly på værtsstatens område, hvis det har gyldigt nationalt, internationalt eller militært henholdsvis kørekort eller pilotcertifikat.
   5.   Med henblik på missionen sikrer værtsstaten EUTM Somalia og EUTM Somalia-personel bevægelses- og rejsefrihed på sit område, herunder også i sit luftrum.
   6.   Med henblik på missionen kan EUTM Somalia og de transportmidler, den chartrer, benytte offentlige veje, broer, færger og lufthavne uden betaling af afgifter, gebyrer, vejafgifter, skatter og lignende. EUTM Somalia er ikke fritaget for at betale rimelige takster for bestilte og præsterede ydelser på samme betingelser som dem, der gælder for værtsstatens væbnede styrker.
   Artikel 5
   EUTM Somalias privilegier og immuniteter ydet af værtsstaten
   1.   EUTM Somalias faciliteter er ukrænkelige. Værtsstatens repræsentanter har kun adgang til dem med tilladelse fra den øverstbefalende for EU-missionen.
   2.   EUTM Somalia-faciliteter, disses inventar og andre aktiver samt dens transportmidler nyder immunitet med hensyn til ransagning, rekvisition, arrest eller tvangsfuldbyrdelse.
   3.   EUTM Somalia, dens ejendom og aktiver, uanset lokalisering og indehaver som behørigt bemyndiget af EUTM Somalia, nyder immunitet med hensyn til enhver form for retsforfølgning.
   4.   EUTM Somalias arkiver og dokumenter er ukrænkelige på et hvilket som helst tidspunkt, og uanset hvor de måtte befinde sig.
   5.   EUTM Somalias officielle korrespondance er ukrænkelig.
   6.   EUTM Somalia er for indkøbte og importerede varer, præsterede tjenesteydelser og faciliteter, som EUTM Somalia anvender med henblik på missionen, fritaget for alle skatter og gebyrer af lignende art i værtsstaten. EUTM Somalias leverandører eller kontrahenter er ligeledes fritaget for disse skatter og gebyrer af lignende art med hensyn til varer, tjenesteydelser og faciliteter, som de leverer til EUTM Somalia. EUTM Somalia er ikke fritaget for afgifter, skatter eller gebyrer, der udgør betaling for bestilte og præsterede ydelser.
   7.   Værtsstaten tillader ind- og udførsel af genstande til brug for missionen og fritager disse for told, gebyrer, vejafgifter, skatter og lignende afgifter bortset fra betaling for lager- og fragtydelser samt tilsvarende ydelser.
   Artikel 6
   EUTM Somalia-personels privilegier og immuniteter ydet af værtsstaten
   1.   EUTM Somalia-personel må hverken fængsles eller tilbageholdes.
   2.   EUTM Somalia-personels dokumenter, korrespondance og ejendom er ukrænkelige, medmindre der er tale om gennemførelsesforanstaltninger, der er tilladt i henhold til stk. 6.
   3.   EUTM Somalia-personel nyder under alle vilkår immunitet med hensyn til værtsstatens strafferetlige jurisdiktion.
   EUTM Somalia-personellets immunitet med hensyn til værtsstatens strafferetlige jurisdiktion kan ophæves af udsenderstaten eller af den pågældende EU-institution. En sådan ophævelse skal altid ske skriftligt.
   EUTM Somalia-personellets immunitet med hensyn til værtsstatens jurisdiktion fritager det ikke for at være underlagt den respektive udsenderstats jurisdiktion. I tilfælde af en påstand om, at EUTM-personellet har begået en straffelovovertrædelse, informerer udsenderstaten værtsstaten om udfaldet af sådanne sager ved domstolene, som gennemføres i forbindelse med den påståede straffelovovertrædelse.
   4.   EUTM Somalia-personel nyder immunitet med hensyn til værtsstatens civilretlige og administrative jurisdiktion for så vidt angår mundtlige eller skriftlige udtalelser og alle handlinger, de har udført som led i udøvelsen af deres officielle funktioner. Hvis der indledes civilretlige retssager mod EUTM Somalia-personel for en domstol i værtsstaten, skal den øverstbefalende for EU-missionen og udsenderstatens kompetente myndighed eller EU-institutionen omgående underrettes. Før der indledes civilretlig retssag ved domstolen, skal den øverstbefalende for EU-missionen og udsenderstatens kompetente myndighed eller EU-institutionen over for vedkommende domstol attestere, om den pågældende handling blev begået af EUTM Somalia-personel som led i udøvelsen af officielle funktioner.
   Hvis handlingen blev begået som led i udøvelsen af officielle funktioner, må der ikke indledes civilretlig retssag, og bestemmelserne i artikel 15 finder anvendelse. Hvis handlingen ikke blev begået som led i udøvelsen af officielle funktioner, kan en civil retssag fortsættes. Den attestering, der afgives af den øverstbefalende for EU-missionen og udsenderstatens kompetente myndighed eller EU-institutionen, er bindende i forhold til jurisdiktionen i værtsstaten, som ikke må anfægte den.
   Hvis EUTM Somalia-personel indleder en civilretlig retssag, afskærer dette dem fra at påberåbe sig jurisdiktionel immunitet med hensyn til ethvert modkrav, der er direkte forbundet med den principale påstand.
   5.   EUTM Somalia-personel er ikke forpligtet til at vidne i retten.
   EUTM Somalia og udsenderstaten kan fremlægge vidneudsagn eller beedigede skriftlige erklæringer fra EUTM Somalia-personellet vedrørende strafbare handlinger, som de har været vidne til i forbindelse med uddannelsen af somaliske sikkerhedsstyrker i Uganda.
   6.   Der må ikke træffes nogen gennemførelsesforanstaltninger over for EUTM Somalia-personel, medmindre de sagsøges i civilretlige retssager, der ikke vedrører deres officielle funktioner. Ejendom tilhørende EUTM Somalia-personel, der af den øverstbefalende for EU-missionen attesteres som værende nødvendig for udøvelsen af deres officielle funktioner, må ikke konfiskeres med henblik på fuldbyrdelse af en dom, retsafgørelse eller kendelse. I civilretlige retssager må EUTM Somalia-personel ikke underkastes nogen begrænsninger i deres personlige frihed eller nogen anden tvangsforanstaltning.
   7.   EUTM Somalia-personel er med hensyn til tjenesteydelser præsteret for EUTM Somalia fritaget for de bestemmelser om social sikring, der eventuelt gælder i værtsstaten.
   8.   EUTM Somalia-personel er fritaget for enhver form for beskatning i værtsstaten af de vederlag og honorarer, som EUTM Somalia og udsenderstaterne betaler dem, samt af enhver indkomst, der modtages uden for værtsstaten.
   9.   Værtsstaten tillader i overensstemmelse med eventuelle love og administrative bestemmelser, den måtte vedtage, indførsel af genstande til EUTM Somalia-personellets personlige brug og fritager disse for told, direkte og indirekte skatter, punktafgifter og lignende afgifter bortset fra betaling for lager- og fragtydelser samt tilsvarende ydelser.
   Eventuel kontrol af EUTM Somalia-personellets personlige bagage må kun udføres i nærværelse af det berørte EUTM Somalia-personel eller af en bemyndiget repræsentant for EUTM Somalia.
   Artikel 7
   Lokalt ansat personale
   Lokalt ansat personale nyder kun privilegier og immuniteter i det omfang, dette tillades af værtsstaten. Værtsstaten skal dog udøve sin jurisdiktion over dette personale på en sådan måde, at det ikke i urimeligt omfang griber forstyrrende ind i udførelsen af missionens funktioner.
   Artikel 8
   Strafferetlig jurisdiktion
   En udsenderstats kompetente myndigheder kan på værtsstatens område udøve den strafferetlige og disciplinære jurisdiktion, de er tillagt i henhold til udsenderstatens lovgivning, over for alt EUTM Somalia-personel, der er underlagt udsenderstatens relevante lovgivning.
   Artikel 9
   Uniform og våben
   1.   Uniform bæres efter regler udstedt af den øverstbefalende for EU-missionen.
   2.   Militært EUTM Somalia-personel må bære våben og ammunition, hvis de har tjenstlig bemyndigelse til det, hvilket skal være meddelt værtsstaten.
   Artikel 10
   Værtsstatens støtte og indgåelse af kontrakter
   1.   Værtsstaten bistår på anmodning EUTM Somalia med at finde egnede faciliteter.
   2.   Værtsstaten stiller gratis egne faciliteter til rådighed, såfremt sådanne faciliteter er nødvendige med henblik på udførelse af EUTM Somalias administrative og operative aktiviteter.
   3.   Værtsstaten bistår og støtter, så vidt dens midler og kapacitet rækker, ved forberedelsen, etableringen og gennemførelsen af samt støtten til missionen. Bistanden og støtten fra værtsstaten til missionen ydes på samme betingelser som bistand og støtte til værtsstatens væbnede styrker.
   4.   Lovvalg i forbindelse med kontrakter, der indgås af EUTM Somalia i værtsstaten, fastsættes i kontrakten.
   5.   Det kan i kontrakten fastsættes, at den procedure for bilæggelse af tvister, der er omhandlet i artikel 15, stk. 3 og 4, finder anvendelse på tvister, der skyldes kontraktens gennemførelse.
   6.   Værtsstaten fremmer gennemførelsen af kontrakter, som EUTM Somalia har indgået med handelsvirksomheder med henblik på missionen.
   Artikel 11
   Ændringer af faciliteter
   1.   EUTM Somalia er bemyndiget til at opføre, ombygge eller på anden måde ændre faciliteter, når dette er nødvendigt af operative hensyn.
   2.   Værtsstaten kan ikke kræve erstatning af EUTM Somalia for sådanne opførelser, ombygninger eller ændringer.
   3.   Inden EUTM Somalia trækkes tilbage, indleder den øverstbefalende for EU-missionen, hvor det er relevant, forhandlinger om en ordning i medfør af artikel 18 med henblik på at opnå en rimelig godtgørelse for restværdien af faste og/eller flytbare faciliteter, der er stillet til rådighed eller forbedret med EUTM Somalia-midler, og som efterlades efter tilbagetrækningen af EUTM Somalia. Hvis EUTM Somalia overtages af en opfølgningsmission, skal værtsstaten stille faciliteterne gratis til rådighed for opfølgningsmissionen.
   Artikel 12
   EUTM Somalia-personel, der er afgået ved døden
   1.   Den øverstbefalende for EU-missionen har ret til at forestå og træffe hensigtsmæssige foranstaltninger til hjemsendelse af EUTM Somalia-personel, der er afgået ved døden, samt den pågældende persons personlige ejendele.
   2.   Der foretages ikke obduktion af EUTM Somalia-personel, der er afgået ved døden, uden samtykke fra den stat, hvori den pågældende person var statsborger, og overværelse af en repræsentant for EUTM Somalia og/eller den stat, hvori den pågældende person var statsborger.
   3.   Værtsstaten og EUTM Somalia samarbejder i videst muligt omfang med henblik på hurtig hjemsendelse af EUTM Somalia-personel, der er afgået ved døden.
   Artikel 13
   EUTM Somalias sikkerhed og militærpoliti
   1.   Værtsstaten træffer passende foranstaltninger til at sikre EUTM Somalias og dens personels sikkerhed, herunder foranstaltninger, der er nødvendige for beskyttelsen af dens faciliteter mod ethvert angreb eller enhver indtrængen udefra.
   2.   Den øverstbefalende for EU-missionen kan oprette en militærpolitienhed til opretholdelse af ro og orden på EUTM Somalia-faciliteterne.
   3.   Militærpolitienheden kan også, i samråd og i samarbejde med værtsstatens militærpoliti eller politi, uden for EUTM-Somalia-faciliteterne sikre opretholdelse af god orden og disciplin blandt EUTM Somalia-personellet.
   Artikel 14
   Kommunikation
   1.   EUTM Somalia kan installere og drive radiosende- og modtageanlæg samt satellitsystemer. Den rådfører sig med værtsstatens kompetente myndigheder for at undgå konflikter vedrørende brug af de dertil egnede frekvenser. Værtsstaten giver gratis adgang til frekvensspektret.
   2.   EUTM Somalia har ret til ubegrænset radio- (herunder satellitradio, bærbar eller håndholdt radio-), telefon-, telegraf- og faxkommunikation samt anden kommunikation og til at installere det nødvendige udstyr til opretholdelse af sådan kommunikation på og mellem EUTM Somalia-faciliteter, herunder ret til at trække kabler og jordledninger til brug for missionen.
   3.   EUTM Somalia kan ved hjælp af egne faciliteter træffe foranstaltninger til behandling og befordring af post, der er adresseret til og/eller afsendt af EUTM Somalia og/eller EUTM Somalia-personel.
   Artikel 15
   Erstatningskrav for død, tilskadekomst, skade eller tab
   1.   EUTM Somalia og EUTM Somalia-personel drages ikke til ansvar for skade på eller tab af privat eller statslig ejendom, der er forbundet med operativ nødvendighed eller skyldes aktiviteter i forbindelse med borgerlige uroligheder eller beskyttelse af EUTM Somalia.
   2.   Med henblik på afgørelse ved mindelig ordning skal erstatningskrav for skade på eller tab af privat eller statsejendom, der ikke er omfattet af stk. 1, samt erstatningskrav for personers død eller tilskadekomst samt skade på eller tab af EUTM Somalia-ejendom forelægges for EUTM Somalia via værtsstatens kompetente myndigheder for så vidt angår erstatningskrav fra værtsstatens juridiske og fysiske personer eller for værtsstatens kompetente myndigheder for så vidt angår erstatningskrav fra EUTM Somalia.
   3.   Hvis der ikke kan findes en mindelig ordning, forelægges erstatningskravet for en kravskommission, der er ligeligt sammensat af repræsentanter for EUTM Somalia og repræsentanter for værtsstaten. Afgørelserne vedrørende erstatningskravene træffes i fællesskab.
   4.   Hvis der ikke kan opnås en ordning, skal tvisten:

               a)

               for erstatningskrav på til og med 40 000 EUR bilægges ved diplomatiske midler mellem repræsentanter for værtsstaten og for Unionen

               b)

               for erstatningskrav på mere end det i litra a) nævnte beløb forelægges for en voldgiftsdomstol, hvis afgørelser er bindende.

         5.   Voldgiftsdomstolen sammensættes af tre voldgiftsmænd, idet én voldgiftsmand udnævnes af værtsstaten, én voldgiftsmand af EUTM Somalia og den tredje af værtsstaten og EUTM Somalia i fællesskab. Har en af parterne inden senest to måneder ikke udnævnt nogen voldgiftsmand, eller kan der mellem værtsstaten og EUTM Somalia ikke opnås enighed om udnævnelsen af den tredje voldgiftsmand, udnævnes den pågældende voldgiftsmand af præsidenten for Den Europæiske Unions Domstol.
   6.   EUTM Somalia og værtsstatens administrative myndigheder indgår en administrativ ordning for at fastlægge kravskommissionens og voldgiftsdomstolens mandat, hvilken procedure der skal anvendes i disse instanser, og under hvilke betingelser erstatningskravene skal fremsættes.
   Artikel 16
   Forbindelser og tvister
   1.   Alle spørgsmål, der opstår som følge af eller i forbindelse med anvendelsen af denne aftale, undersøges i fællesskab af repræsentanter for EUTM Somalia og for værtsstatens kompetente myndigheder.
   2.   I mangel af forudgående bilæggelse løses tvister om fortolkning eller anvendelse af denne aftale udelukkende med diplomatiske midler mellem repræsentanterne for værtsstaten og for Unionen.
   Artikel 17
   Andre bestemmelser
   1.   Når der i denne aftale henvises til EUTM Somalias og EUTM Somalia-personellets privilegier, immuniteter og rettigheder, er værtsstatens regering ansvarlig for deres implementering og for, at dennes lokale myndigheder overholder sådanne privilegier, immuniteter og rettigheder.
   2.   Intet i denne aftale tilsigter eller kan anses for at fravige rettigheder, som en EU-medlemsstat eller en anden stat, der bidrager til EUTM Somalia, har ifølge andre aftaler.
   Artikel 18
   Gennemførelsesbestemmelser
   Med henblik på gennemførelsen af denne aftale kan operative, administrative og tekniske spørgsmål gøres til genstand for separate ordninger, som skal indgås mellem den øverstbefalende for EU-missionen og værtsstatens administrative myndigheder.
   Artikel 19
   Ikrafttræden og ophævelse
   1.   Denne aftale træder i kraft på dagen for undertegnelsen og forbliver i kraft, indtil den dato, hvor EUTM Somalias sidste elementer og personel er udrejst som officielt meddelt af EUTM Somalia.
   2.   Uanset stk. 1 anses bestemmelserne i artikel 4, stk. 6, artikel 5, stk. 1-3, 6 og 7, artikel 6, stk. 1, 3, 4, 6 og 7-9, artikel 10, stk. 2, artikel 11 og artikel 15 for at finde anvendelse fra den dato, hvor det første EUTM Somalia-personel deployeres, hvis denne dato er tidligere end datoen for denne aftales ikrafttræden.
   3.   Aftalen kan ændres på grundlag af en skriftlig aftale mellem parterne.
   4.   Ophævelsen af denne aftale berører ikke eventuelle rettigheder eller forpligtelser, der følger af gennemførelsen af denne aftale forud for ophævelsen.

      Udfærdiget i Kampala, den 12. august 2010 i to eksemplarer på engelsk.

            For Den Europæiske Union

         Vincent DE VISSCHER

            For Republikken Uganda

         Crispus KIYONGA

      (1)  EUT L 44 af 19.2.2010, s. 16.


title: 2011/219/EU: Rådets afgørelse af 31. marts 2011 om ændring og forlængelse af anvendelsesperioden for afgørelse 2007/641/EF om afslutning af konsultationerne med Republikken Fiji i henhold til artikel 96 i AVS-EF-partnerskabsaftalen og artikel 37 i instrumentet for udviklingssamarbejde

text:
               7.4.2011

               DA

               Den Europæiske Unions Tidende

               L 93/2

         RÅDETS AFGØRELSE
   af 31. marts 2011
   om ændring og forlængelse af anvendelsesperioden for afgørelse 2007/641/EF om afslutning af konsultationerne med Republikken Fiji i henhold til artikel 96 i AVS-EF-partnerskabsaftalen og artikel 37 i instrumentet for udviklingssamarbejde
   (2011/219/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217,
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (1), som senest ændret i Ouagadougou, Burkina Faso den 22. juni 2010 (2) (»AVS-EU-partnerskabsaftalen«), særlig artikel 96,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges, ved gennemførelse af AVS-EF-partnerskabsaftalen (3), særlig artikel 3,
   under henvisning til Europa-Parlamentets og Rådets forordning (EF) nr. 1905/2006 af 18. december 2006 om oprettelse af et instrument til finansiering af udviklingssamarbejde (4) (»udviklingssamarbejdsinstrumentet«), særlig artikel 37,
   under henvisning til forslag fra Europa-Kommissionen, og
   ud fra følgende betragtninger:

               (1)

               Rådets afgørelse 2007/641/EF (5) om afslutning af konsultationerne med Republikken Fiji i henhold til artikel 96 i AVS-EU-partnerskabsaftalen og artikel 37 i instrumentet for udviklingssamarbejde blev vedtaget for at gennemføre relevante foranstaltninger som følge af tilsidesættelse af de væsentlige elementer, der er omhandlet i artikel 9 i AVS-EU-partnerskabsaftalen, og de værdier, der er omhandlet i artikel 3 i udviklingssamarbejdsinstrumentet.

               (2)

               Disse foranstaltninger er blevet forlænget ved Rådets afgørelse 2009/735/EF (6) og efterfølgende ved Rådets afgørelse 2010/208/EU (7) og 2010/589/EU (8), ikke alene fordi Republikken Fiji mangler at indfri vigtige tilsagn vedrørende væsentlige elementer af AVS-EU-partnerskabsaftalen og udviklingssamarbejdsinstrumentet, som den afgav under konsultationerne i april 2007, men også fordi der er sket et væsentligt tilbageskridt med hensyn til en række af disse tilsagn.

               (3)

               Afgørelse 2007/641/EF udløber den 31. marts 2011. Det er hensigtsmæssigt at forlænge dens gyldighed og at ajourføre foranstaltningerne indeholdt deri i overensstemmelser hermed —

         VEDTAGET DENNE AFGØRELSE:
   Artikel 1
   I afgørelse 2007/641/EF foretages følgende ændringer:

               1)

               Artikel 3, stk. 2, affattes således:
               »Den udløber den 30. september 2011. Den tages op til fornyet overvejelse mindst hver sjette måned.«

               2)

               Bilaget erstattes af bilaget til denne afgørelse.

         Artikel 2
   Skrivelsen i bilaget til denne afgørelse rettes til Republikken Fiji.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 31. marts 2011.

            På Rådets vegne

         VÖLNER P.

            Formand

      (1)  EFT L 317 af 15.12.2000, s. 3.

      (2)  EUT L 287 af 4.11.2010, s. 3.

      (3)  EFT L 317 af 15.12.2000, s. 376.

      (4)  EUT L 378 af 27.12.2006, s. 41.

      (5)  EUT L 260 af 5.10.2007, s. 15.

      (6)  EUT L 262 af 6.10.2009, s. 43.

      (7)  EUT L 89 af 9.4.2010, s. 7.

      (8)  EUT L 260 af 2.10.2010, s. 10.

      BILAG
      H.E. Ratu Epeli NAILATIKAU
      Præsident for Republikken Fiji
      Suva
      Republikken Fiji
      Deres Excellence
      Den Europæiske Union (EU) tillægger bestemmelserne i artikel 9 i AVS-EU-partnerskabsaftalen og artikel 3 i instrumentet for udviklingssamarbejde stor betydning. AVS-EU-partnerskabet bygger på respekt for menneskerettighederne, de demokratiske principper og retsstatsprincipperne, som udgør de væsentlige elementer i AVS-EU-partnerskabsaftalen og grundlaget for vores relationer.
      Den 11. december 2006 fordømte Rådet for EU den militære magtovertagelse i Republikken Fiji (Fiji).
      I henhold til artikel 96 i AVS-EU-partnerskabsaftalen og i betragtning af, at den militære magtovertagelse den 5. december 2006 udgjorde en tilsidesættelse af de væsentlige elementer, der er anført i artikel 9 i denne aftale, indbød EU Fiji til konsultationer for, som fastsat i AVS-EU-partnerskabsaftalen, at foretage en grundig gennemgang af situationen og om nødvendigt tage skridt til at afhjælpe den.
      Den formelle del af disse konsultationer begyndte i Bruxelles den 18. april 2007. EU var på daværende tidspunkt tilfreds med, at overgangsregeringen bekræftede en række vigtige tilsagn angående menneskerettigheder og grundlæggende frihedsrettigheder samt overholdelse af de demokratiske principper og retsstatsprincipperne, som anført nedenfor, og foreslog positive skridt med hensyn til deres gennemførelse.
      Beklageligvis er der siden registreret tilbageskridt på forskellige områder, særlig i april 2009, hvilket vil sige, at Fiji nu misligholder flere af sine tilsagn. Det gælder særlig ophævelse af forfatningen, den meget væsentlige udskydelse af datoen for afholdelse af valg og menneskerettighedskrænkelser. Tilsagnene indfries med meget store forsinkelser, og flertallet af disse tilsagn er stadig af allerstørste betydning for de aktuelle forhold på Fiji og er derfor knyttet til denne skrivelse. Fijis ensidige beslutning om ikke at indfri flere centrale tilsagn har betydet, at landet har mistet udviklingsmidler.
      I den partnerskabsånd, som udgør hjørnestenen i AVS-EU-partnerskabsaftalen, skal EU dog anføre, at den er rede til at indlede nye formelle konsultationer, så snart der er en rimelig forventning om, at de kan bringes til en positiv afslutning. Den 1. juli 2009 forelagde overgangspremierministeren en køreplan for reformer og for tilbagevenden til demokratiske tilstande. EU er klar til at engagere sig i en dialog i forbindelse med denne køreplan og til at overveje, om den kan danne grundlag for nye konsultationer. EU har derfor besluttet at forlænge de eksisterende relevante foranstaltninger over for Fiji for at skabe mulighed for nye konsultationer. Da nogle af de pågældende foranstaltninger nu er forældede, vil EU i stedet for at ajourføre dem ensidigt foretrække yderligere at udforske mulighederne for nye konsultationer med Fiji. Det er derfor særlig vigtigt, at overgangsregeringen engagerer sig i en omfattende indenlandsk politisk dialog og udviser fleksibilitet med hensyn til tidsrammen for køreplanen. Selv om EU har og altid vil lade sig lede af de væsentlige elementer i AVS-EU-partnerskabsaftalen såvel som de deri nedfældede grundprincipper, navnlig hvad angår den betydning, der tillægges dialog og indfrielse af fælles forpligtelser, har den dog ikke på forhånd nogen forventning om, hvilket resultat konsultationerne vil give.
      Hvis Fiji under nye konsultationer afgiver væsentlige tilsagn, vil EU snarest tage disse gældende foranstaltninger op til fornyet overvejelse. Hvis situationen på Fiji derimod ikke bliver bedre, vil Fiji i fremtiden miste endnu flere udviklingsmidler. Vurderingen af, hvilket fremskridt der gøres i retning af en tilbagevenden til forfatningsmæssige tilstande, vil for EU danne grundlag for de forestående beslutninger om ledsageforanstaltninger for de af sukkerprotokollen omfattede lande og Fijis nationale vejledende program under den 10. Europæiske Udviklingsfond (EUF).
      EU opfordrer Fiji til at fortsætte og intensivere den udvidede politiske dialog, indtil nye konsultationer har fundet sted.
      De relevante foranstaltninger er som følger:

                  —

                  Den humanitære bistand og den direkte støtte til civilsamfundet kan fortsætte.

                  —

                  Samarbejdsaktiviteter, der er i gang, især under den 8. og den 9. EUF, kan fortsætte.

                  —

                  Samarbejdsaktiviteter, som vil kunne bidrage til en tilbagevenden til demokrati og forbedre regeringsførelsen, kan fortsætte, undtagen under ganske særlige omstændigheder.

                  —

                  Gennemførelsen af ledsageforanstaltningerne til sukkerreformen for 2006 kan fortsætte. Finansieringsaftalen blev undertegnet af Fiji på teknisk niveau den 19. juni 2007. Det bemærkes, at finansieringsaftalen indeholder en suspensionsklausul.

                  —

                  Forberedelsen og den eventuelle undertegnelse af det flerårige vejledende program for ledsageforanstaltningerne til sukkerreformen for 2011-2013 kan fortsætte.

                  —

                  Den endelige udarbejdelse, undertegnelsen på teknisk niveau og gennemførelsen af landestrategipapiret og det nationale vejledende program for den 10. EUF med en vejledende finansieringsramme samt en eventuel tildeling af en tranche for tilskyndelsesforanstaltninger på op til 25 % af dette beløb forudsætter overholdelse af de tilsagn, der er givet med hensyn til menneskerettigheder og retsstatsprincipperne, navnlig at overgangsregeringen opretholder forfatningen, at den dømmende myndigheds uafhængighed respekteres fuldt ud, at bestemmelserne om undtagelsestilstand, der blev indført den 6. september 2007, ophæves snarest muligt, at alle beskyldninger om overtrædelser af menneskerettighederne efterforskes eller behandles i overensstemmelse med de forskellige procedurer og fora i henhold til Fijis love, og at overgangsregeringen gør sit yderste for at forhindre intimiderende udtalelser fra sikkerhedsorganisationer.

                  —

                  Sukkerkvoten for 2007 er lig nul.

                  —

                  Frigivelsen af sukkerkvoten for 2008 blev betinget af, at det kunne dokumenteres, at der fandt forberedelser sted til valg i overensstemmelse med de aftalte tilsagn, navnlig hvad angår folketælling, ny inddeling af valgkredse og valgreform i overensstemmelse med forfatningen, og at der blev truffet foranstaltninger til at sikre valgkontorets funktion, herunder udnævnelsen af en valgtilsynsførende senest den 30. september 2007 i overensstemmelse med forfatningen. Muligheden for sukkerkvoten for 2008 gik tabt den 31. december 2009.

                  —

                  Sukkerkvoten for 2009 blev annulleret i maj 2009, fordi overgangsregeringen besluttede at udskyde parlamentsvalget til september 2014.

                  —

                  2010-sukkerkvoten blev annulleret inden den 1. maj 2010, da der ikke var fremskridt i den demokratiske proces. I betragtning af sukkersektorens kritiske situation blev dele af kvoten imidlertid sat til side til direkte støtte til befolkningen, som er direkte afhængig af sukkerproduktionen, for at afbøde de negative sociale konsekvenser. Denne støtte forvaltes centralt af EU's delegation i Suva og kanaliseres ikke via regeringen.

                  —

                  Frigivelsen af den vejledende kvote under det flerårige program for ledsageforanstaltningerne til sukkerreformen for 2011-2013 vil være betinget af en aftale i konsultationerne. I mangel af en sådan aftale vil kun foranstaltninger til afbødning af de sociale konsekvenser kunne komme i betragtning til finansiering gennem denne kvote.

                  —

                  Det kan overvejes at yde specifik støtte til forberedelserne og gennemførelsen af væsentlige tilsagn, især støtte til forberedelsen af og/eller afholdelse af valg.

                  —

                  Det regionale samarbejde og Fijis deltagelse heri påvirkes ikke.

                  —

                  Samarbejdet med Den Europæiske Investeringsbank og Centret for Virksomhedsudvikling kan fortsætte, forudsat at de afgivne tilsagn opfyldes til tiden.

            Tilsagnene overvåges i overensstemmelse med de betingelser, der er opregnet i bilaget til denne skrivelse om løbende dialog og effektivt samarbejde med vurdering, overvågningsmissioner og rapportering.
      Desuden forventer EU, at Fiji samarbejder fuldt ud med Stillehavsøernes Forum om gennemførelsen af henstillingerne fra Gruppen af Fremtrædende Personer som godkendt af Forummets udenrigsministre på deres møde i Vanuatu den 16. marts 2007.
      EU vil fortsat følge situationen i Fiji nøje. I henhold til artikel 8 i Cotonouaftalen vil der blive ført en styrket politisk dialog med Fiji for at sikre overholdelsen af menneskerettighederne, genetablering af demokratiet og respekten for retsstaten, indtil begge parter konkluderer, at den styrkede dialog har tjent sit formål.
      Hvis overgangsregeringen forsinker, afbryder eller ændrer gennemførelsen af de afgivne tilsagn i negativ retning, forbeholder EU sig ret til at justere de relevante foranstaltninger.
      EU understreger, at Fijis privilegier i samarbejdet med EU afhænger af respekten for de væsentlige elementer i Cotonouaftalen og for de principper, der er fastsat i instrumentet for udviklingssamarbejde. For at overbevise EU om, at overgangsregeringen er fuldt ud rede til at følge op på de afgivne tilsagn, er det af afgørende betydning, at der gøres hurtige og væsentlige fremskridt med indfrielsen af de aftalte tilsagn.
      Med venlig hilsen
      Udfærdiget i Bruxelles, den

            På EU’s vegne

         BILAG TIL BILAGET

            AFTALTE TILSAGN MED REPUBLIKKEN FIJI

         A.   Overholdelse af de demokratiske principper

         Tilsagn nr. 1
         Der skal finde frie og retfærdige valg sted senest 24 måneder efter den 1. marts 2007, dog med forbehold af resultaterne af den vurdering, der skal foretages af de uafhængige revisorer, der udnævnes af sekretariatet for Stillehavsøernes Forum. Processen op til og selve afholdelsen af valgene vil i nødvendigt omfang blive overvåget, tilpasset og revideret i fællesskab på grundlag af gensidigt aftalte kriterier. Dette indebærer især:

                     —

                     at overgangsregeringen senest den 30. juni 2007 fastsætter en køreplan for gennemførelsen af de forskellige skridt, der skal tages som forberedelse til de nye parlamentsvalg

                     —

                     at køreplanen specificerer tidspunktet for folketællingen, den nye inddeling i valgkredse og valgreformen

                     —

                     at fastlæggelsen af valgkredsene og valgreformen gennemføres i overensstemmelse med forfatningen

                     —

                     at der træffes foranstaltninger til at sikre valgkontorets funktion, herunder udnævnelsen af en valgtilsynsførende senest den 30. september 2007 i overensstemmelse med forfatningen

                     —

                     at udnævnelsen af vicepræsidenten finder sted i overensstemmelse med forfatningen.

               Tilsagn nr. 2
         Overgangsregeringen tager i forbindelse med vedtagelsen af mere omfattende lovgivningsmæssige, skattemæssige og andre politiske initiativer og ændringer hensyn til konsultationer med civilsamfundet og alle andre relevante interessenter.
         B.   Retsstatsprincipperne

         Tilsagn nr. 1
         Overgangsregeringen gør sit yderste for at forhindre udtalelser fra sikkerhedsinstanser, der har til formål at intimidere.
         Tilsagn nr. 2
         Overgangsregeringen opretholder forfatningen fra 1997 og garanterer de forfatningsmæssige institutioners normale og uafhængige funktion, såsom Fijis menneskerettighedskommission, Kommissionen for Offentlig Tjeneste og Forfatningskommissionen. Det Store Høvdingeråds betydelige uafhængighed og funktion vil blive bevaret.
         Tilsagn nr. 3
         Den dømmende magts uafhængighed respekteres fuldt ud, og den skal have mulighed for at arbejde frit, og dens afgørelser skal respekteres af alle berørte parter, især

                     —

                     giver overgangsregeringen tilsagn om, at tribunalet i henhold til artikel 138, stk. 3, i forfatningen udnævnes senest den 15. juli 2007

                     —

                     sker alle udnævnelser og/eller afskedigelser af dommere i absolut overensstemmelse med forfatningens bestemmelser og procedureregler

                     —

                     finder der ikke under nogen omstændigheder nogen som helst form for indblanding sted fra militærets eller overgangsregeringens side i retssystemets funktion, hvilket omfatter fuld respekt for advokatstanden.

               Tilsagn nr. 4
         Alle straffesager i korruptionsspørgsmål behandles inden for retssystemet, og eventuelle andre organer, der måtte oprettes til at efterforske formodede tilfælde af korruption, opererer inden for de forfatningsmæssige rammer.
         C.   Menneskerettigheder og grundlæggende rettigheder

         Tilsagn nr. 1
         Overgangsregeringen tager alle nødvendige skridt til at skabe betingelserne for, at alle beskyldninger om overtrædelser af menneskerettighederne efterforskes eller behandles i overensstemmelse med de forskellige procedurer og fora i Fijis lovgivning.
         Tilsagn nr. 2
         Overgangsregeringen skal ophæve bestemmelserne om undtagelsestilstand (Public Emergency Regulations) i maj 2007, medmindre der består trusler mod den nationale sikkerhed, den offentlige orden og sikkerhed.
         Tilsagn nr. 3
         Overgangsregeringen er forpligtet til at sikre, at Fijis menneskerettighedskommission fungerer i fuld uafhængighed og i overensstemmelse med forfatningen.
         Tilsagn nr. 4
         Ytringsfriheden og mediefriheden i alle dens former skal respekteres fuldt ud som fastsat i forfatningen.
         D.   Opfølgning af tilsagnene

         Tilsagn nr. 1
         Overgangsregeringen forpligter sig til at opretholde en regelmæssig dialog, der skal gøre det muligt at verificere, at der gøres fremskridt, og giver EU's og Europa-Kommissionens myndigheder/repræsentanter fuld adgang til oplysninger om alle forhold med tilknytning til menneskerettigheder, den fredelige genindførelse af demokratiet og retsstatsprincipperne i Fiji.
         Tilsagn nr. 2
         Overgangsregeringen samarbejder fuldt ud med eventuelle missioner fra EU med henblik på vurdering og overvågning af fremskridtene.
         Tilsagn nr. 3
         Overgangsregeringen sender statusrapporter hver tredje måned med virkning fra den 30. juni 2007 vedrørende de væsentlige elementer i Cotonouaftalen og tilsagnene.
         Det bemærkes, at visse spørgsmål kun kan behandles effektivt gennem en pragmatisk tilgang, som bygger på en erkendelse af de nuværende realiteter, og som fokuserer på fremtiden.


Avis juridique important

|

31995D0516

Rådets Afgørelse af 4. december 1995 om tilpasning og forlængelse af gyldigheden af afgørelse 93/603/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union med henblik på støtte til transporten af den humanitære bistand i Bosnien-Hercegovina

EF-Tidende nr. L 298 af 11/12/1995 s. 0003 - 0003

RÅDETS AFGØRELSE af 4. december 1995 om tilpasning og forlængelse af gyldigheden af afgørelse 93/603/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union med henblik på støtte til transporten af den humanitære bistand i Bosnien-Hercegovina (95/516/FUSP) RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel J.3,under henvisning til Rådets afgørelse 93/603/FUSP af 8. november 1993 om en fælles aktion vedtaget af Rådet på grundlag af artikel J.3 i traktaten om Den Europæiske Union med henblik på støtte til transporten af den humanitære bistand i Bosnien-Hercegovina (1),under henvisning til Rådets afgørelse 93/729/FUSP (2) af 20. december 1993 om supplering af denne fælles aktion,under henvisning til Rådets afgørelse 94/308/FUSP (3) af 16. maj 1994 om tilpasning og forlængelse af gyldigheden af afgørelse 93/603/FUSP,under henvisning til Rådets afgørelse 94/510/FUSP (4) af 27. juli 1994 om supplering af afgørelse 93/603/FUSP,under henvisning til Rådets afgørelse 94/789/FUSP (5) af 12. december 1994 om forlængelse af gyldigheden af afgørelse 93/603/FUSP -TRUFFET FØLGENDE AFGØRELSE:1. Gyldigheden af afgørelse 93/603/FUSP som suppleret og tilpasset ved afgørelse 93/729/FUSP, 94/308/FUSP og 94/510/FUSP forlænges indtil den 31. december 1996.2. Medlemsstaternes bidrag fordeles i overensstemmelse med formandskabets afgørelser af 15. december 1994 og 27. marts 1995, der er truffet i henhold til afgørelse 94/510/FUSP.3. Denne afgørelse træder i kraft på dagen for vedtagelsen.4. Denne afgørelse offentliggøres i Tidende.Udfærdiget i Bruxelles, den 4. december 1995.På Rådets vegneJ. SOLANAFormand(1) EFT nr. L 286 af 20. 11. 1993, s. 1.(2) EFT nr. L 339 af 31. 12. 1993, s. 3.(3) EFT nr. L 134 af 30. 5. 1994, s. 1.(4) EFT nr. L 205 af 8. 8. 1994, s. 3.(5) EFT nr. L 326 af 17. 12. 1994, s. 1.


Avis juridique important

|

31978D0308

78/308/EØF: Kommissionens afgørelse af 7. marts 1978 om Den rådgivende Komité for Korn

EF-Tidende nr. L 076 af 18/03/1978 s. 0045 - 0045 den græske specialudgave: Kapitel 03 bind 20 s. 0159  den spanske specialudgave: Kapitel 03 bind 13 s. 0254  den portugisiske specialudgave: Kapitel 03 bind 13 s. 0254

++++   ( 1 ) EFT nr . 72 af 8 . 8 . 1962 , s . 2026/62 .   ( 2 ) EFT nr . L 355 af 24 . 12 . 1973 , s . 24 .  KOMMISSIONENS BESLUTNING  af 7 . marts 1978  om den raadgivende Komité for Korn   ( 78/308/EOEF )  KOMMISSIONEN FOR DE EUROPAEISKE FAELLESSKABER HAR _  under henvisning til traktaten om oprettelse af Det europaeiske oekonomiske Faellesskab , og  ud fra foelgende betragtninger :  En raadgivende Komité for Korn er blevet nedsat ved Kommissionens afgoerelse af 18 . juli 1962 ( 1 ) , senest aendret ved afgoerelse af 31 . oktober 1973 ( 2 ) ;  der maa foretages en ny aendring af teksten , da det er noedvendigt at sikre en mere varieret repraesentation af visse faglige grupper , til hvilke der boer tages hensyn ved sammensaetningen af udvalget _  TRUFFET FOELGENDE AFGOERELSE :  Artikel 1  Artikel 3 i Kommissionens afgoerelse af 18 . juli 1962 affattes saaledes :   " Artikel 3  1 . Udvalget bestaar af seksogfyrre medlemmer  2 . Pladserne fordeles saaledes :   _ seksten til kornproducenter .   _ syv til andelsforetagender for korn og til andelsforetagender , som forarbejder korn .   _ syv til forarbejdningsindustrien for landbrugsprodukter og levnedsmidler , heraf :   _ en til moellerivirksomheder , herunder majsmoeller ,   _ en til semuljemoeller ,   _ en til malteri - og bryggerivirksomheder ,   _ to til oevrige levnedsmiddelindustrier , der anvender korn ,   _ to til stivelsesindustri og foderindustri ,   _ fem til kornhandelen ,   _ fem til arbejdstagere inden for landbruget og levnedsmiddelindustrien   _ seks til forbrugere " .  Artikel 2  Denne afgoerelse traeder i kraft den 7 . marts 1978 .  Udfaerdiget i Bruxelles , den 7 . marts 1978 .  Paa Kommissionens vegne  Finn GUNDELACH  Naestformand


title: 2008/363/EF: Rådets afgørelse af 14. april 2008 om forlængelse af afgørelse 2005/321/EF om afslutning af konsultationsproceduren med Republikken Guinea i henhold til Cotonou-aftalens artikel 96

text:
               9.5.2008

               DA

               Den Europæiske Unions Tidende

               L 125/29

      RÅDETS AFGØRELSE

   af 14. april 2008
   om forlængelse af afgørelse 2005/321/EF om afslutning af konsultationsproceduren med Republikken Guinea i henhold til Cotonou-aftalens artikel 96
   (2008/363/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, som blev undertegnet i Cotonou den 23. juni 2000 (1) og revideret i Luxembourg den 25. juni 2005 (2), særlig artikel 96,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen (3), særlig artikel 3,
   under henvisning til forslag fra Kommissionen, og
   ud fra følgende betragtninger:

               (1)

               Afgørelse 2005/321/EF (4) er gyldig i 36 måneder efter datoen for vedtagelsen, for så vidt angår opfølgningen af de relevante foranstaltninger, og skulle udløbe den 14. april 2008.

               (2)

               Ved udgangen af denne opfølgningsperiode er mange forpligtelser nu indfriet, og de vigtigste resterende forpligtelser har givet anledning til konkrete initiativer. Der skal dog endnu tages flere vigtige skridt i relation til Cotonou-aftalens væsentlige elementer —

         TRUFFET FØLGENDE AFGØRELSE:
   Artikel 1
   Gyldigheden af afgørelse 2005/321/EF forlænges med 12 måneder. Afgørelsen tages op til fornyet undersøgelse hver sjette måned.
   Det brev, der er adresseret til premierministeren for Republikken Guinea, er knyttet til denne afgørelse.
   Artikel 2
   De foranstaltninger, der er vedtaget i afgørelse 2005/321/EF som relevante foranstaltninger i henhold til Cotonou-aftalens artikel 96, stk. 2, litra c), forbliver uændrede.
   Artikel 3
   Denne afgørelse træder i kraft på dagen for vedtagelsen.
   Den udløber den 14. april 2009.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 14. april 2008.

            På Rådets vegne

         I. JARC

            Formand

      (1)  EFT L 317 af 15.12.2000, s. 3.

      (2)  EUT L 287 af 28.10.2005, s. 4.

      (3)  EFT L 317 af 15.12.2000, s. 376.

      (4)  EUT L 104 af 23.4.2005, s. 33.

      BILAG
      Brev til premierministeren, Republikken Guineas regeringschef
      Hr. premierminister,
      Den Europæiske Union lægger stor vægt på bestemmelserne i artikel 9 i Cotonou-aftalen. Respekten for menneskerettighederne, de demokratiske principper og retsstaten, som danner grundlag for AVS-EU-partnerskabet, udgør væsentlige elementer i nævnte aftale og dermed fundamentet for vore forbindelser.
      Den Europæiske Union skønnede i 2004, at den politiske situation i Guinea bevirkede en overtrædelse af disse væsentlige elementer, og den indledte i juli 2004 konsultationer i henhold til artikel 96 i aftalen. Konsultationerne udmundede i konklusioner, som blev meddelt regeringschefen ved et tidligere brev af 14. april 2005.
      De relevante foranstaltninger fastsætter en opfølgningsperiode på 36 måneder, som udløber den 14. april 2008. I denne periode har der været ført en udvidet politisk dialog, som bl.a. illustreres ved Rådets og Kommissionens fire fælles kontrolbesøg i maj 2005, februar 2006, maj 2007 og marts 2008 samt kommissær Michels besøg i oktober 2006. Ved udgangen af december 2006 besluttede Den Europæiske Union på grundlag af fremskridt, der er gjort, at stille 9. EUF’s A-bevilling (85,8 mio. EUR) til rådighed for Guinea.
      De foranstaltninger, som den guineanske regering har truffet, går overordnet set i en positiv retning. Imidlertid er tilrettelæggelsen af valget til den lovgivende forsamling, herunder fastsættelsen af datoen for valget, som er en af den guineanske regerings vigtigste forpligtelser, endnu ikke afsluttet. Med de foranstaltninger, der er nu er truffet, må det forventes, at disse forpligtelser overholdes inden for en frist på 12 måneder.
      Den Europæiske Union har under henvisning til den positive udvikling i Guinea og den resterende indsats, der endnu skal gøres, besluttet at forlænge opfølgningsperioden i henhold til afgørelsen af 14. april 2005 til 48 måneder, således at de guineanske myndigheder kan overholde samtlige deres forpligtelser.
      De relevante foranstaltninger, som De blev underrettet om i vores foregående korrespondance af 14. april 2005, gælder stadig.
      Med venlig hilsen

         Udfærdiget i Bruxelles, den

               På Kommissionens vegne

               På Rådets vegne